En 29-årig mand er anholdt for voldtægt i Nordjylland, og politiet kræver ham varetægtsfængslet, oplyser leder af efterforskningen i Himmerland, Preben Møller. - Jeg kan bekræfte, at vi har en sag fra Vesthimmerlands Kommune, hvor vi foretog anholdelse søndag, siger politikommissær Preben Møller til Ritzau. - Vi begærer dørene lukket af hensyn til den forurettede, så jeg kan ikke sige mere på nuværende tidspunkt, siger han. Den 29-årige fremstilles i et grundlovsforhør ved Retten i Aalborg mandag.
Nordjyllands Politi kræver en 29-årig mand varetægtsfængslet for en voldtægt begået i Himmerland.